Diari Oficial de la Generalitat Valenciana


Sumari del DOGV 8523, del 05-04-2019 (2019/2820)

RESOLUCIÓ de 25 de febrer de 2019, de la Direcció General de Treball i Benestar Laboral, per la qual es disposa el registre i la publicació de l'acta d'acord de pròrroga i de condicions retributives per a 2018 i 2019 de la Comissió Paritària del Conveni col·lectiu de pirotècnia de la Comunitat Valenciana (codi número 31861621923675).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2820


Data del document
:   25-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 25 de febrer de 2019, de la Direcció General de Treball i Benestar Laboral, per la qual es disposa el registre i la publicació de l'acta d'acord de pròrroga i de condicions retributives per a 2018 i 2019 de la Comissió Paritària del Conveni col·lectiu de pirotècnia de la Comunitat Valenciana (codi número 63390044842394). [2019/2820]  
  
Vista l'acta d'acord amb data 5 de desembre de 2018, de la Comissió Paritària del Conveni col·lectiu de pirotècnia de la Comunitat Valenciana, sobre la pròrroga del conveni col·lectiu i les condicions retributives per a 2018 i 2019, subscrit, d'una part, per l'organització empresarial PIROVAL i, d'una altra, pels sindicats FICA-UGT i Indústria de CCOO-PV i, de conformitat amb el que disposa l'article 90, apartats 2 i 3 del Reial decret legislatiu 2/2015, de 23 d'octubre, text refós de la Llei de l'Estatut dels Treballadors, article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 29 de desembre, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora i el depòsit del text de l'acord.  
  
Segon  
Publicar-la en el Diari Oficial de la Generalitat Valenciana.  
  
  
València, 25 de febrer de 2019.- El subdirector general de Relacions Laborals: Juan Ignacio Soler Tormo.  
  
València, 5 de desembre de 2018  
  
  
Reunides en el dia de hui, a les nou hores, al domicili social de l'associació empresarial PIROVAL (carrer del Convent de Santa Clara,1, de València), les representacions que es detallen a continuació:  
Representació empresarial:  
La part empresarial del sector de pirotècnia: PIROVAL, representada en aquest acte pels senyors que es detallen a continuació:  
- Iván Peñalver García  
- José Rausell García  
- Assessor: Pedro Carceller Roda  
Representació dels treballadors  
Per part dels treballadors, compareixen els senyors que ara s'esmenten i els representants dels sindicats Indústria CCOO-PV i FICA-UGT que s'indiquen a continuació:  
- Indústria CCOO-PV:  
José Vicente Garcés López  
- FICA-UGT:  
Joaquín García Rodríguez  
Assessor: Ramón Fco. Morales Duato  
  
MANIFESTEN  
  
I  
Els compareixents, sotasignats, en data 27 de desembre de 2017, van iniciar negociacions i es van constituir en Comissió Negociadora del Conveni col·lectiu del sector de pirotècnia de la Comunitat Valenciana, legitimats per a la negociació d'acord amb el que disposen els articles 87 i 88 de l'Estatut dels Treballadors.  
  
  
II  
Durant els mesos de gener de 2018, setembre de 2018, novembre de 2018, aquest mes de desembre i fins a la data del dia de hui s'han mantingut les converses i negociacions pertinents per a aconseguir per a enguany i l'any que ve un acord en la negociació col·lectiva, sense que hi haja hagut cap mena d'incidència, i s'ha arribat a aquests acords  
  
  
Primer  
Prorrogar per dos anys més, i, per tant, per a les anualitats de 2018 i 2019, el text del Conveni col·lectiu de pirotècnia de la Comunitat Valenciana (2016-2017) que es va publicar en el DOGV en data 19.10.2016 i amb les particularitats que es plasmen en l'annex 1 que forma part d'aquest document.  
  
Segon  
Fixar les condicions retributives per a l'any 2018 i 2019, que es troben plasmades en els annexos 2 i 3, respectivament, i que formen part d'aquest document.  
  
Tercer  
L'acord de conveni col·lectiu que se signa hui es compon de:  
  
Aquesta acta que es formalitza com a Acta finaL.  
L'annex 1 que conté les clàusules normatives i d'obligació.  
L'annex 2 que conté les taules salarials per a l'any 2018.  
L'annex 3 que conté les taules salarials per a l'any 2019.  
  
Quart  
Els compareixents faculten en aquest acte el lletrat Pedro Carceller Roda, amb DNI número 66975370Q, perquè faça les gestions telemàtiques pertinents davant de l'autoritat laboral i obtinga el registre, el depòsit i la publicació del text del conveni col·lectiu pactat i els tràmits que siguen necessaris.  
En prova de conformitat amb tots i cada un dels acords subscrits en aquesta acta i dels documents annexos, tots els compareixents els signen tots en el lloc i el dia assenyalats en l'encapçalament d'aquest document.  
  
Per PIROVAL  
Iván Peñalver García  
José Rausell García  
Assessor: Pedro Carceller Roda  
  
Per Indústria CCOO-PV:  
José Vicente Garcés López  
  
Per FICA-UGT:  
Joaquín García Rodríguez  
Assessor: Ramón Fco. Morales Duato  
  
ANNEX 1  
A l'acta final subscrita hui, 05.12.2018, que va referida en l'acord primer d'aquesta,  
  
Acorden les parts intervinents:  
  
Primer  
La comissió negociadora acorda, per unanimitat, la pròrroga per dos anys més, és a dir, de l'1 de gener de 2018 i fins al 31 de desembre de 2019, del text del Conveni col·lectiu de pirotècnia de la Comunitat Valenciana subscrit el dia 28 de juliol de 2016 i publicat en el Diari Oficial de la Generalitat Valenciana de data 19.10.2016; en conseqüència, són vàlides tant les clàusules d'obligació com les normatives contingudes en aquest per als anys 2018 i 2019. Consegüentment al que exposa l'article 4 del text del conveni, la referència de vigència d'aquest serà des de l'1 de gener de 2018 fins al 31 de desembre de 2019 per pròrroga.  
  
Segon  
S'acorda adequar les condicions econòmiques per als anys 2018 i 2019 segons el contingut de l'acta de la reunió cinquena amb data 29.11.18, que va dur a terme la comissió negociadora del conveni i, a aquest efecte, es fixa el contingut econòmic de l'articulat següent (text del conveni publicat en el DOGV de 19.10.2016); que són:  
  
PERÍODE COMPRÉS DE L'01.01.4371 QZ 31.12.2018  
  
Article 9. Retribucions per a l'any 2018:  
- Salari base i plusos del conveni: experimenten un increment del 2,50 % respecte a les quanties fixades per aquests conceptes de 2017 (taules salarials definitives d'aquesta anualitat que van ser incrementades en l'1,10 % respecte de les de 2016), increment que es reflecteix en l'annex 2.  
- Plus de perillositat: es mantenen els imports consignats en les taules definitives de l'any 2017; en conseqüència, no experimenten cap increment, fet que es reflecteix en l'annex 2.  
Articles 12 i 15. Abonament pels conceptes plus xofer/a muntador/a i desplaçaments i dietes, respectivament, per a l'any 2018:  
Experimenten un increment del 2,50 % respecte a les quanties fixades per aquests conceptes de 2017 (retribucions definitives d'aquesta anualitat que van ser incrementades en l'1,10 % respecte de les de 2016), fet que es reflecteix en l'annex 2.  
Article 14. Plus operaris/àries de dispars. Per a l'any 2018, es mantenen els imports consignats en les taules de l'annex III del Conveni 2016/2017 publicat en el DOGV de data 19.10.2016, la qual cosa es reflecteix en l'annex 2 d'aquest acord.  
Articles 38 i 40 que tracten d'assegurança col·lectiva i trasllats. Es mantenen per a l'any 2018 els imports consignats en aquests articles del Conveni 2016/2017 publicat en el DOGV de data 19.10.2016  
  
  
PERÍODE COMPRÉS DE l'01.01.6734 JM 31.12.2019  
   
Article 10. Retribucions per a l'any 2019:  
- Salari base i plusos del conveni: experimenten un increment del 2,50 % respecte a les quanties fixades per a aquests conceptes en les taules salarials de 2018, fet que es reflecteix en l'annex 3.  
- Plus de perillositat: es mantenen els imports consignats en les taules definitives de l'any 2017; en conseqüència, no experimenten cap increment, fet que es reflecteix en l'annex 3.  
Articles 12 i 15. Abonament pels conceptes plus xofer/a muntador/a i desplaçaments i dietes, respectivament, per a l'any 2019:  
Experimenten un increment del 2,50 % respecte a les quanties fixades per a aquests conceptes l'any 2018, fet que es reflecteix en l'annex 3.  
- Article 14. Plus operaris/àries de dispars. Per a l'any 2019, es mantenen els imports consignats en les taules de l'annex III del Conveni 2016/2017 publicat en el DOGV de data 19.10.2016, fet que es reflecteix en l'annex 3 d'aquest acord.  
- Articles 38 i 40 que tracten d'assegurances col·lectives i trasllats. Es mantenen per a l'any 2019 els imports consignats en aquests articles del Conveni 2016/2017 publicat en el DOGV de data 19.10.2016  
  
Els increments salarials exposats no seran objecte de cap revisió.  
  
Els increments salarials, l'actualització de salaris i el pagament d'endarreriments s'han d'efectuar per part de les empreses als seus treballadors/ores al mes següent de la publicació en el DOGV d'aquesta acta.  
  
Tercer  
De conformitat amb l'acta de la cinquena reunió mantinguda el 29.11.2018 per la comissió negociadora, s'estableix tornar a redactar l'article 4 del text del Conveni col·lectiu de pirotècnia de la CV i en els termes següents:  
Les parts que intervenen en la Comissió Negociadora del conveni manifesten expressament que es tornaran a reunir necessàriament durant l'any 2019 per a les actuacions següents:  
- Fixar un període transitori per a la integració del sector de la pirotècnia de la Comunitat Valenciana al Conveni col·lectiu general de la indústria química d'àmbit estatal i la matèria del qual versarà:  
· Sobre l'homologació de categories professionals del Conveni autonòmic de pirotècnia als grups professionals del Conveni estatal de químiques.  
· Conceptes retributius (adequació). Respecte a les quanties salarials i extrasalarials (quantificació), es determinaran perquè s'acosten progressivament a les quanties retributives del Conveni col·lectiu general de la indústria química, que operen en l'anualitat en què es produïsca la integració.  
La Comissió Negociadora, en les reunions que mantinga, establirà els temps i els terminis per al període transitori d'integració al Conveni col·lectiu general de la indústria química d'àmbit estatal. Serà necessària la unanimitat de les dues parts negociadores i, en el cas de no aconseguir-se aquesta unanimitat, el Conveni col·lectiu de pirotècnia de la Comunitat Valenciana perdrà la vigència, d'acord amb les regles establides en l'últim paràgraf de l'apartat 3 de l'article 86 de l'Estatut dels Treballadors, i s'aplicarà, amb caràcter imperatiu, el Conveni col·lectiu general de la indústria química de caràcter estatal.  
  
  
  
ANNEX 2  
  
A l'acta final subscrita hui, 05.12.2018, que va referida en l'acord segon d'aquesta  
  
TAULES SALARIALS WOM 5645  
  
Categoria S. Base P. Conveni P. Perillositat\*  
Abonable per dia treballat  
De dilluns a divendres  
  
- ENCARREGAT/ADA  
- PERSONAL LABORATORI 47,59 3,87 13,77  
€ CAPATÀS/ASSA 46,03 3,87 12,41  
  
OFIC. 1 ADM.  
- COMERCIALS  
- REPRESENTANTS 37,09 3,87 10,73  
  
OFIC. 2 ADM.  
- VENEDORS/ORES  
- DEPENDENTS/ENTES 33,49 3,87 9,69  
  
AUXILIAR ADM.  
- PER. NETEJA 31,59 3,87 9,13  
€ OFICIAL/A 1. 37,09 3,87 10,73  
€ OFICIAL/A 2. 33,49 3,87 9,69  
  
OFICIAL/A 3.   
- AJUDANT/A. VENEDOR/A  
- AJUDANT/A DE DEPD./A. 31,59 3,87 9,13  
€ AJUDANT/A 31,59 3,87 9,13  
€ PEÓ/NA 29,68 3,87 8,58  
€ XOFER/A 1 37,09 3,87 10,73  
€ XOFER/A 2 33,49 3,87 9,69  
  
\*El plus de perillositat no s'abona al personal contractat en tendes dedicades a la venda de productes pirotècnics, ni al personal d'oficines que té els despatxos fora del recinte fabril.  
  
RESTA DE CONCEPTES SALARIALS I EXTRASALARIALS  
PLUSOS DE DISPAR WCD 3019  
  
Categoria Festiu Mig Dia lab. Mig dia  
 complet festiu complet laborab.  
ENCARREGAT/ADA EXPERT/A 132,50 67,45 66,26 33,13  
ENCARREGAT/ADA 120,48 61,31 60,24 30,13  
EXPERT/A 117,60 57,20 56,28 28,15  
APRENENT/A 82,55 42,00 41,28 20,63  
PERSONAL AUX. 67,55 34,39 33,77 16,90  
XOFER/A EXPERT/A  
De 1a i de 2a 117,60 57,29 56,28 28,15  
XOFER/A APRENENT/A  
De 1a i de 2a 82,55 42,00 41,28 20,63  
  
\*Quan el/la xofer/a expert/a de primera i de segona exercisca les funcions d'encarregat/ada-expert/a, la quantia del plus serà la consignada per a la categoria d'encarregat/ada-expert/a.  
Aquests plusos de dispars, quan es referisquen al dia complet (laboral o festiu) experimentaran un augment del 20 % quan, en tornar al seu domicili el mateix dia de l'acte, se sobrepassen les 02.00 hores de la matinada en condicions normals de dispar i viatge de tornada. Per a l'increment del 20 % del plus de dispar, no es computarà el temps que transcórrega des de l'arreplega del material del dispar una vegada depositat en el mitjà de transport i l'arrancada del vehicle per al retorn (a excepció de quan falten 20 minuts). Aquest temps transcorregut es detraurà per a fixar el límit de les 02.00 hores de la matinada.  
  
Article 12. Plus xofer/a muntador/a:  
- Conductor/a 1a 17,46 -  
- Conductor/a 2a 11,64 -  
  
Article 15. Desplaçaments i dietes:  
- 1 menjar 19,11 -  
- 2 menjars 32,26 -  
  
Article 38. Assegurança col·lectiva:  
- Incapacitat permanent absoluta: 23.974,34 -  
- Mort: 34.266,53 -  
  
Article 40. Trasllats  
- Per quilòmetre: 0,38 -  
  
BASE DE CÀLCUL DE L'ANTIGUITAT  
Als efectes previstos en l'article 11 del text del conveni, la quantia del complement per antiguitat consistirà en dos triennis (5 % per cada un) i cinc quinquennis (10 % per cada un), i els percentatges aplicables ho seran sobre les quanties següents (base de càlcul); que són:  
  
Categoria Base càlcul diari  
ENCARREGAT/ADA 44,31  
CAPATÀS/ASSA 39,96  
OFIC. 1 ADM. 34,54  
OFIC. 2 ADM. 31,17  
AUXILIAR ADM. 29,41  
 OFICIAL/A 1. 34,54  
OFICIAL/A 2. 31,17  
OFICIAL/A 3. 29,41  
AJUDANT/A 29,41  
PEÓ/NA 27,62  
XOFER/A 1. 34,54  
XOFER/A 2. 31,17  
  
  
  
ANNEX 3  
A l'acta final subscrita en el dia de hui 05.12.2018, que va referida en l'acord segon d'aquesta  
  
TAULES SALARIALS TWV 1234  
  
Categoria S. Base P. Conveni P. Perillositat\*  
Abonable per dia treballat  
De dilluns a divendres  
- ENCARREGAT/ADA  
- PERSONAL LABORATORI 48,78 3,97 13,77  
€ CAPATÀS/ASSA 47,18 3,97 12,41  
  
OFIC. 1 ADM.  
- COMERCIALS  
- REPRESENTANTS 38,02 3,97 10,73  
  
OFIC. 2 ADM.  
- VENEDORS/ORES  
- DEPENDENTS/ENTES 34,33 3,97 9,69  
€ AUXILIAR ADM.  
- PER. NETEJA 32,38 3,97 9,13  
€ OFICIAL/A 1. 38,02 3,97 10,73  
€ OFICIAL/A 2.  34,33 3,97 9,69  
€ OFICIAL/A 3.   
- AJUDANT/A VENEDOR/A  
- AJUDANT/A DE DEPD./A. 32,38 3,97 9,13  
€ AJUDANT/A 32,38 3,97 9,13  
€ PEÓ 30,42 3,97 8,58  
€ XOFER/A 1. 38,02 3,97 10,73  
€ XOFER/A 2. 34,33 3,97 9,69  
  
\*El plus de perillositat no s'abona al personal contractat en tendes dedicades a la venda de productes pirotècnics ni al personal d'oficines que té els despatxos fora del recinte fabril.  
  
RESTA DE CONCEPTES SALARIALS I EXTRASALARIALS  
PLUSOS DE DISPAR MEO 6466  
  
Categoria Festiu Mig Dia lab. Mig dia  
 complet festiu complet laborab.  
ENCARREG.EXPERT/A 132,50 67,45 66,26 33,13  
ENCARREGAT/ADA 120,48 61,31 60,24 30,13  
EXPERT/A 117,60 57,20 56,28 28,15  
APRENENT/A 82,55 42,00 41,28 20,63  
PERSONAL AUX. 67,55 34,39 33,77 16,90  
XOFER/A EXPERT/A  
De 1a i de 2a 117,60 57,29 56,28 28,15  
XOFER/A APRENENT/A  
De 1a i de 2a 82,55 42,00 41,28 20,63  
  
\*Quan el/la xofer/a expert/a de primera i de segona exercisca les funcions d'encarregat/ada-expert/a, la quantia del plus serà la consignada per a la categoria d'encarregat/ada-expert/a.  
Aquests plusos de dispars, quan es referisquen al dia complet (laboral o festiu) experimentaran un augment del 20 % quan, en tornar al seu domicili el mateix dia de l'acte, se sobrepassen les 02.00 hores de la matinada en condicions normals de dispar i viatge de tornada. Per a l'increment del 20 % del plus de dispar, no es computarà el temps que transcórrega des de l'arreplega del material del dispar una vegada depositat en el mitjà de transport i l'arrancada del vehicle per al retorn (a excepció de quan falten 20 minuts). Aquest temps transcorregut es detraurà per a fixar el límit de les 02.00 hores de la matinada.  
  
Article 12. Plus xofer/a muntador/a:  
- Conductor/a 1a 17,90 -  
- Conductor/a 2a 11,93 -  
  
Article 15. Desplaçaments i dietes:  
- 1 menjar 19,59 -  
- 2 menjars 33,07 -  
  
Article 38. Assegurança col·lectiva:  
- Incapacitat permanent absoluta 23.974,34 -  
- Mort 34.266,53 -  
  
Article 40. Trasllats  
Per quilòmetre 0,38 -  
  
  
BASE DE CÀLCUL DE L'ANTIGUITAT  
Als efectes previstos en l'article 11 del text del conveni, la quantia del complement per antiguitat consistirà en dos triennis (5 % per cada un) i cinc quinquennis (10 % per cada un), i els percentatges aplicables ho seran sobre les quanties següents (base de càlcul); que són:  
  
Categoria Base càlcul diari  
ENCARREGAT/ADA 44,31  
CAPATÀS/ASSA 39,96  
OFIC. 1 ADM. 34,54  
OFIC. 2 ADM. 31,17  
AUXILIAR ADM. 29,41  
OFICIAL/A 1. 34,54  
OFICIAL/A 2. 31,17  
OFICIAL/A 3. 29,41  
AJUDANT/A 29,41  
PEÓ/NA 27,62  
XOFER/A 1. 34,54  
XOFER/A 2. 31,17